THAWNGPANG TTHA TIMHCIA BAK AN SI CANG TIAH THAWNG AN THANH CANG – The Chinlung Post\nBiden Nih Buan Aco Mi Key Government Agency Nih Cohlannak An Tuah Hnu Ah Phungning Te I, Rian I Chawnnak Tuah An Thok.Administrator Emily Murphy nih Monday chunhnu i ca a kuatmi hna ningah, phungning te i rian i chawnnak tuah thok dingin Trump cozah lei zong ready an si ko cang, tiin President-elect Joe Biden cu The General Services Administration nih thawng an thanh cang.\nElection teitu cu Biden a si, tiin thawng an thanhnak in zarh 2 hnu ah, hi capar hi Trump a sunghnak namhnehnak kong i karhlannak hmasabik a si. Phungning te i rian i chawnnak nikhua tlaiter dingin White House nih buai hnawhnak a ka tuah lo. Thleidannak asiloah thih bu zong in biachahnak hi ka tuah fawn lo,” Murphy nih a chim.Law (upadi) le nihin tiang i hmuhkhawhmi thisining chirhchan in, zalawngtein biachahnak ka tuahmi a si, ti hi zangfahnak tein ka theihpiak hram u.\nBiachahnak ka tuahnak a ruang kongah siseh, a caan kai hmaithlaakmi kongah siseh, White House asiloah GSA ah a tuanmi hna telhchih in, Executive Branch official nih direct in siseh, indirect in siseh deiret an ka chanh hrimhrim lo, tiin a chim.Biden nih buan a conak phungning tein a cohlannak langhternak ah capar cungah cun Murphy nih a min a thut. Cu ti min a thutnak a ruang cu, a tuah hnga a rian a tuah, tiin a fehter bia khi a si.\nHi capar chuahmi ruangah hin official te i rian i chawnnak a hram a thokter khawh cang lai i, a hung lut ding mi Biden team pawl he an tuah hnga a si mi paoh tuahti dingin Trump cozah agency officials pawl a onhtu a si cang lai. Rian i chawnnak ca i tuakpiakmi cozah fund million tampi zong Biden team kut ah an vun ap cang lai.President rian ca i timhlamhnak tuah awkah phungning te i rian i chawnnak hmanh cu Biden team nih cun an ngang lem lo.\nMonday in khan Cabinet ca i ai thimmi minung pawl Biden nih ai thanh cia dih cang. Asinain, a tak in fehternak a um rih lo ruangah, government data hi Biden te kut ah a phan kho rih lo i, federal agencies pawl he zong an i tong kho rih hna lo. Cun, rian i chawnnak caah tuakmi cozah tangka $6.3 million zong an hmang kho rih lo. Rian i chawnnak tuah cang dingin kan duhnak a ruang bik cu, Covid-19 data hi cop le cilh in i hman khawh i, vaccine phawtzamhnak kong i khuakhaannak tuah zokzok kan duh, tiah Biden official nih a chim.\nWhite House staff ca i Biden nih rian a khanh dingmi hna le Cabinet ca i a thim dingmi hna an background checks tuahnak dingah a herhmi federal resources i hman khawhnak siseh, agencies lakah a hlei in hmunhma i ngeih khawhnak zong Biden Team nih an tinco te lai.Pulrai dohnak kongah le kan economy chanhchuahnak kong hei ti bantuk, kan ram nih kan tonmi buaibainak vun tawlrelnak dingah phungning te i rian i chawnnak tuah thok hi a herh ngaingai mi karhlannak pakhat a si,” tiin Biden rianapnak kong i executive director Yohannes Abraham nih a chim.\nTutan biachahnak hi federal agencies pawl le tiin, phungning te i rian i chawnnak tuah ah a tlaangkawmtu cozah lei cawlcanghnak a si. A ra lai mi ni tlawmpal chungah khin, pulrai kong ceihti dingin rianchawnnak kong a tlaitu officials pawl le federal officails pawl khuakhaantinak an ngei chom lai i, kan national security nih ai hmaithlakmi tlamtlingtein tuanvo an vun laak lai i, kan government agencies pawl Trump cozah nih a kaa thim in thit viar a timhmi vialte fanghlangtein theihfiannak an ngei cang lai,” tiin Abraham nih a chim.\nA khuazei state hmanh hin election result thlengkhotu vote firnak asiloah vote kong i thil ai ningcanglo mi neh le nang a pel te hmanh a um sual lo. Cucaah, rian i chawnnak hi thok ding a si cang,” tiin Monday ah khan Sen. Rob Portman, Ohio Republican, nih a chim.Fehternak kong i rules (phung) pawl hi an fiangtuk ti lo, cucaah tharchuah an hau cang,” tiah capar chungah Murphy nih a duhnak a langhter.\nGSA nih hin tazacuainak le vote relthannak a phichuak hi nawl a ngeih lo, cun cu bantuk tazacuainak le vote relthannak a dik le dik lo kong zongah bia chattu a si fawn lo. Kan Constitution, federal laws le state laws pawl nih election namhnehtu kut ah le ai tlaakmi biaceihzung hna an biachahnak kut ah an apmi thil tampi a um. Federal hmunhma le thilri zohkhenh tuanvo an pekmi agency nih hin Constitution ah hram a bunhmi election cungah ai chuan awk a si lo, tiah ka ruah.\nThe Act kongah remhsiamnak tuah dingin Congress pawl hi biataktein forhfial kan duh hna,” tiin a tial.Cu ti capar a chuahmi kong thanh a si tlawmpal ah khin a rian tuanmi cung i a lunglomhpinak le rianchawnnak thok dingin biachahnak a tuahmi a hna a tlakpinak kong Trump nih twitter in a langhter. Kan ram caah fektein a nun ai ap caah le zumhawk a tlak caah GSA ah rian a tlaimi Emily Murphy cungah lomhnak vun langhter ka duh. Hnahnawhpek a tong, hrocer a tong, volhpamh a tong –a pumpak cungah siseh, a chungkhar cungah siseh, GSA i a riantuantu pawl cungah siseh cu bantuk thil a tlun hi hmuh ka duh lo.\nKan case cu thawngngaiin pehzulh a si ko rih. Biataktein ral kan do peng ko rih lai. Teinak kan co lai, tiah ka zumh! Sikohmanhsehlaw, kan ram nih duhbikmi zuul in, Emily le a team nih an tuah hnga ding rian an tuah hi ka duhpiak hna. Keimah ka team lei zong cu bangin tuahpi ve dingin ka chimh cang hna,” tiin Trump nih a tial. President a dironhtu hna nih cun cu ti i Twitter in ca a tialmi cu a lung a thumh (a sungh a khaan), tiin an ti piak, tiah Trump advisers 2 nih an chim.\nCuhlan tein an hal pengmi fundraising in a miakhmuh an duhmi solhnalh an duh caah a si,” tiah adviser pakhat deuh nih a chim. CNN nih email in capar an hmuh ningah, Biden hi Election buancotu ah fehter a si cang, tiin Monday zaan ah khan GSA nih federal departments thawng a thanh hna, ti a si. Remh a si cang bangin, Presidential Transition Act of 1963 he i rem in, Joseph R. Biden le Senator Kamala Harris cu President le Vice President an office a chawngtu an si cang, tiin nihin Nov. 23, 2020 ah GSA Admistrator nih fehternak a tuah cang,” tiin federal departments sin kip ah federal coordinatior Mary Gibert nih email in ca a kuat hna.\nGSA nih thawngthannak a tuahmi cu CNN sinin kan theih hmasa caah a cheukhat cozah riantuantu pawl cu an lautuk, tiah White House senior official pakhat nih a chim. Asinain, staffs pawl nih Biden team cu rian an bomh ko lai. Hihnu karhlannak kongah a herhmi thawngpang an hlathlai lio pi a si, tiin a chim.Biden nih buan a conak in zarh 2 hnu tiang zongah fehternak tuah rih lo dingin nikhua tlaiter a si caah Murphy cu daitei a um i, Congressional Democrats le amah Biden liala zong nih Murphy cu zapitheih in deireet an chanh.\nNikhua na tlaiter ruangah hin Covid ruangah minung tamtuk nunnak a liam phah cang lai hih, tiin Biden nih ralrinnak a pek. Murphy nih a tu bantukin biachahnak a tuahmi kong he pehtlaiin Tuesday ah biachimnak ngei dingin Democrats lei nih an duhnak an lanhter. Hmaizarh i Congress sinah biachim dingin GSA nih Monday zingka i biachahnak an tuahmi cungah Democrats lei an lung a tling ruam lo.Rianchawnnak thoknak nawl vun onh cang. Cu ti an onh lo ruang i a phichuak hi a tha lai lo dawkaw,” tiin news letter bakin Tuesday ah khan Murphy cu Democratic committee chairmen nih ralrinpeknak ca an hei kuat. Credit: Chelsea Bawi


Tikir Khua Mi Tlangval Lal Hlun Cu Malaysia Ah Namte In An Sawh, Thawngfiang An Rak Langhter Mi A Si – Chin 11 News\nTikir Khua Mi Tlangval Lal Hlun Cu Malaysia Ah Namte In An Sawh, Thawngfiang An Rak Langhter Mi A Si\nCBN Breaking News: Malaysia Ah Laipa Namte In Aa Sawh\nThawngpang Tling : Nihin zarhpini zaanlei sang ahkhan Malaysia, Maluri sang ah a um mi, Tikir khua mi Tlangval Lal Hlun (kum 34 hrawng) cu an umnak sang Maluri Laimi thil herh zalh tawnnak Bangla dawr hnulei ah namte in ai sawh tiah an khuami pakhat nih CBN sin ah a chim.\n“Tlangval Lal Hlun hi Malaysia ah voihnih nak ara mi a si i, kum 15 hrawng Malaysia ah a um cangmi a si. Zuding sa ei mi a si ruangah thikai (tuaitu) a ngeimi a si i thluaktlau caan a ngei tawn. a luancia thla/zarh hrawng ahkhan amah le mah thah i tim in incung dot in zuan aitim tawn i an rak tlaih manh peng.Motor zalampi hna ah a tli i mah le mah thah i tim in a lung a buai tawn i hawikomh le khuami nih an rak tlaih peng” tiah Khuami nih CBN Media sin ah an chim.\n“Hi hlan ah hin a mah le amah namte in i sawh arak i tim i an rak tlaih manh than. An tlaih nak ah a kut nam nih ai zei. Khuami nih zeiti awk an theih lo caah Zudingmi zohkhenhnak ICH ah an va kalpi. A kut ai zeinak hma a um ruangah ICH nih Clinic ah i piah hmasa i cu hnu ah ra than dingin an chimh” tiah a chimchap.\n“Tlangval Lal Hlun hi amah le amah i thah ai timh peng ruangah khuami nih a zohkhenh awk an hngal tilo i innkhan ah erhkhanh i leng chuak ko lo ding in tawh hrenh kanh dingin khuakhan nak an ngei. Tuzanlei ah khan Maluri Laimi zingzan duhzalhnak Bangla Dawr ah a lut. Cu lio ah cun Counter ah Khua Chairman le midang pahnih an dir. Dawr hnung lei ah a chuak i namte in a ca orhlei hnakpang ah ai sawh” tiah CBN media sin ah an chim.\n“Ai sawh ka ah a hmutu hna nih namte an phawi ngam colh lo. Palik lunghrinnak a um khawh ruangah Investigation hna an duh sual lai tiah namte cu phawi lo in Palik an auh colh. An mah rammi le Tuluk pawl hna nih an vun zuan hnawh i cu ti cun Ambulance in sizung ah tlikpi colh a si. A tu hi Operation an tuah lio a si i amah hmuh khawh a silo ruangah khua upa hna nih cun an lawi tak. Doctor hna nih Khua upa sin i an chim ningah a nunnak caah thin phan awk a um lo, damh khawh than ding a siko” tiah khua upa hna a chim.\nTlangval Lal Hlun hi a chung le Johor Baru (Malaysia) ah riantuan in an um i CBN media nih khua upa sin ah thawng kan hlat lio tiangah a chung le an pehtlai kho rih lo.\nCBN News, 27 Sep 2020


Esther Dawt Chin Sung fakthanh video thar cu zoh a nuam kho taktak. Aa dawh kho taktak si. A zei taktak fawn. A tanglei bik ah a video zoh khawh a si lai. Tutan cu Lai holh te bak in “nan dam cio hna maw” tiah Lai holh bak in a holh ve. Kan theih piak ding ah ka duhmi cu, fakthanh video an zeih ah hin kawl holh an hman a hau,a ruang cu kawl thilri fakthanh an tuah piak caah a si timi kha kan i fian awk ah ka duh. A tanglei bik ah a video a um lai.\nVideo Thar https://www.facebook.com/estherdawtcs/videos/391818365537685\n← Na Hawi Kha Rak Hrawm Ve.\nDr.SaSa Khual Tlawn Nak Pawl Cu Tih A Nung Kho Tak Tak. →


Uico Pawl An Van I Thlak Cang Ah Hin Cun A Buai Peng Ko Lai Hih. – KAWLTU NEWS\nUico Pawl An Van I Thlak Cang Ah Hin Cun A Buai Peng Ko Lai Hih.\nJuly 19, Mindat khua ah a phan mi UNCHR bawmhnak thilri pawl cu , rallokap he pehtlaih in a phan mi a si ko nain ralhrang rallokap phu hna nih ralzaam tlawmpal lawng phawtnak nawl an pek hna caah a tang mi thilri vialte cu kirpi ding an si.\n“Atu i a lut mi hi kan mah he a pehtlai mi a si lo, SAC nih lutko seh tiah an ti zat ning in a lut mi a si” tiah Mindat ralzaam sakhan in rian ngeitu pakhat nih a chim. Mindat khua chungah ralzaam umhmun khuarnak sakhan 8 a um nain, minung cun 299 hrawng an si, a dang ralzaam a thong leng cu khuate lei ,ramlak ah tambik a zaam mi an si tiah theih a si.\n“Inn ah a kir mi ralzaam hna le khuate lei a zaam mi hna cu pek an si lo tiah ralhrang rallokap lei nih an ti hna caah thilri cu kirpi si lai ” tiah kan theih tiah Mindat khua mi pakhat nih a Facebook ah a langhter.\nMindat peng khuate lei ralzaam hna caah eidin le sii ai emergency in a herh caah ICRC le WFP tibantuk phu hna cu i pehtlai in bawmhchanhnak ah pehtlai in bawmhnak an pek ko hna na in ralhrang rallokap phu hna nih an lung tlin lo caah an lut kho lo tiah ralzaam lei in rianngei pakhat nih a chim. Rallokap nih ramkip he pehtlaihnak phu ,bawmhnak pek cu a phih lawng si lo in ramchung zong ah Mindat peng chung lutmi zong rikhiah nak a tuah.\n“Facang zong an mah rallokap nawl onhnak lawng in phorh a ngah, nawl onh nak tel lo le rikhiah piak mi nak tam an phorh ahcun an lak piak hna. Sii ai hrim cu phorh nak nawl a um lo , an tlaih colh” tiah khuami pakhat nih a chim.\n← Yangon Kan Thawngpang Theih Cu A Poi Chin Lengmang Ko Cang Mu.\nPDF Le Uico Ralhrang I Kahnak A Hnubik Thawngpang UPDATE. →\nRIP : A Poi Tak Tak Pu On Khan Kap Nih Ruah Lo Tuk In A Kan Thih Tak.\nSurkhua Father Cu Biakamnak Phun 4 He CDF Hakha Nih An Thlah Than Cang.


Hakha, Thantlang USDP Hmanh An Lung A Hmui Ko Lai – Lai Lungrawn Post\nHakha, Thantlang USDP Hmanh An Lung A Hmui Ko Lai\n”Mi Chaw..Mah Chaw” (HKA, TT USDP Hmanh An Lung A Hmui Ko Lai).\nTT in AMYOTA HLUTTAW MP candidate PU.HENRY VAN ṬHIO (NLD) (NLD chan 2015-2020, Vice President 2 bak) le HKA in PYITUH HLUTTAW MP Candidate PU.NGUN MAUNG (CNLD) (Former Dy.Minister of Union of Myanmar bak, USDP Chan 2010-2015) hna hi cu 2020-2025 MP caah hin CHIN Vialte nih kan i zuah hrimhrim ding hna an si. MP cu an kheengchung Sa ah ruahpiak cia ding an si. Ngakchia biachim in chim ahcun an pumrua le an muisam hrimhrim nih a chiit.\nHi kan ule pahnih hna hi cu NAYPYITAW ACOZAH chungah UNION LEVEL Rank Saang taktak tlai in kum 5 chung veve Kawl thluak he Tlangcungmi thluak he Ralkap thluak he a hngal dih cikcek cangmi an si.\nTT le HKA mipi nih a zeizei party tuak loin annih pahnih hna hi kan tlinter hna ahcun CHIN MIPHUN kan dihlak ca tiang kan limhaang a kan cawisaangtu an si ṭhan te lai. (Mithar/hmaithar pawl nakcun Mihlun upa Union level rak saang a tlai cangmi hna cu HLUTTAW MP sawhsawh men cun an umter ngam hna lai lo ti cu a fiang. Union Minister post a silo hmanhah cu he aa tluk nawnmi rank cu an pek hrimhrim te hna lai, ziahtiah Kawl miphun cu hi bantuk kongkau ahhin cun thlachiat an ruat kho ngai tawn, a fawinak cun minchiat an duh lo.Anmah sinah WUT LE /TAAN TA LE khi an ṭih tuk.) Coalition Government kan si hoi hna ahcun Chin Miphun caah ”one way or another” in an ṭha veve.\nNOTE: NUPI ca ding ahcun Virgin (nupa sinak a tuah bal lomi) bak kan duh deuh tawn hna nain,,Mipi caah Rian Saang a tlai tu ding belte caah cun Virgin nakcun experiences (a rak tawngtham ngai cangmi) duh deuh an si tawn. Cu cu pheh awk a ṭha lomi bia dik a si.\nSalai Mang Hre Lian: CNLD I A Muru Cu Chin Cu Chin Miphun Nih A Ngeihmi Le Ngeitu A Si Ti Hi A Si\nIndependent Salai_Dokhar Le CNLD Salai Van Bawi Lian nih Zeiruang ah Debate a ngamh lo? (A ruang chim ve)


“Emercency Nationnal Security” Thawh Bur Cabawm Pek In Ka Vahnak Ah Ka Tonmi Minung Pathum Si In! – Chin 11 News\n“Emercency Nationnal Security” Thawh Bur Cabawm Pek In Ka Vahnak Ah Ka Tonmi Minung Pathum Si In!\nKan umnak khua ah ENSF thawh bur ca bawm pek in ka vahnak ah ka tonmi Minung Pathum nih an ka mi ti bia.\n• Minung (1)nak CNA/F nih kan Sia pi a rai liao mi akan Kah piak i bawmhchanh zong hi ka tim hna lo.\n• Minung (2)nak Ramkhel kongkau hi cu Kei cu ka ceih huam lo, thazang ka pe lo. CNA/F nih hin Dr. phete Ngun Cung Lian hi meithal in an kah bal hnga lo tiah arak zai pengmi asi.\n•Minung (3)nak CNA/F nih Ka nunnak lak ding tiang in an rak ka kawlmi ka si nain aluan cia cu a luan cangmi asi caah ka Thinlung dihlak in kan Miphun a dirkamh tu CNA/F cu ka si khawh tawk in ka dirkamh ve hna ding hi Mipi lei in ka tuanvo pakhat ka lim asi ve ati. #Carel tu hna teh a zeizawn ahkhin na thinlung put a um ve tiah bia rak i hal ve law. Credit: Van Ni Lian\nRelchih dingmi: Tu Caan I Daite na um ahcun!!! Persia pennak tang ah Judahmi hna hrawhdih ding in rawiphiar an rak tong. Siangpahrang nupi Esther nih a theilo. A pu nih a chimh. A pasal, siangpahrang sin va chim kha Esther nih a ngamhlo. Cu caah a pu nih ‘hi bantuk lio can I daite I na um ko ahcun … nangmah le na pa ciruang hna cu nan thi lai.. ‘ a rak ti.\nTulio caan, miphun nih rawiphiar a tuar lio caan ah, miphun le ram ca aw le thazaang chuahlo in mah him duh ah daite um hi himnak a silo. Mipi nih teinak a hmuh ko lai. Teinak hmuh tikah cun CDM ah aa telduhlo mi le daite aa um termi hna nih nun nan ngamh te lailo. Tuanbia ah na tlau lan lai. Ref: M Thawng Kam


Shane State Bantuk In Chin State le A Dang State Cio Nih Lungrual In CDM Hi Kalpi U Sih Law Democracy Pi Cu Kan Ngah Hrim Ko Lai – Onlinenungak\nShane State Bantuk In Chin State le A Dang State Cio Nih Lungrual In CDM Hi Kalpi U Sih Law Democracy Pi Cu Kan Ngah Hrim Ko Lai\nShane ram cozah tang riantuantu vialte le zung vialte an dih lak in kum 2020 thimnak i teinak ahmutu palai pawl nih cozah thar kan ser khawh hlan lo chung poah cu zungzong a hohmanhkan kai lai lo i dinhni bantuk in kan ruah lai tiah Shane ram i An wankyi Chuh amah pumpak bak nih ca thanh a tuahcang ko.\nA Cunglei a langhtermi thawngthanhnak tuah mi hi cozah zung paoh paoh le eanthan vialte nih\nCivil Disobedience Movement in ralkap uknak colhal duhlonak sandah an piahnak a si ti zong anlanghter chih.\nHi bantuk caan ah cun kan chim ram wankyi hna nih khin hi bantuk hin mipi le wanthan poah nawl pek cio siseh law zeitluk in dah a va that hnga.\nShane Ram chung wankyi thiltuah hi a hman i a tha bak mi si. an ral zong atha. zei hmanh sual phelnak le tihnak um lo bank in hi ti bak in a state minung poah a khawm ho tu le hraui kho tu hi cu a men bak lo. lungrual cu kan teinak ti si bantuk in tutan ah hi ti bantuk in state kip ah lungrual nak hi um seh lawh zeitluk khin dah a that hnga i, hmailei kan fanau hna le chan ah siaherhawk um lo, thih siarem zong a si ko hnga.\nChin State hna zong hi bantuk kans i ve khawh nak hnga kan upa le politics pawl le zungkai mi poah nih hi tuahsernak tuah chin le tuah ve le hmarnor hi tolh bak hlah u sih law a tha tuk hringhrn hnga.


Lungthlitum A Rak That Lo Ning Vialte Phuanpiak A SiThan – Myanmar Chin\nAugust 29, 2020 Myanmar Chin Chin 0\n#Miepi Group a rak that tu kha Lungthli Tum a si.\nAhlan ah Miepi timi Facebook group a rak um. Laimi hmanmi group velte ah member tambik an rak umnak a si. Miepi timi min hi Thantlang peng Hriphi khua pawng i a ummi tlang sang, tlang dawh Miepi tlang min laak in rak sermi group a si. Miepi group nih Miepi tlang a min a thanter. Miepi group cu 2010 kum hrawngah rak sermi a si i Laimi nih an rak duh ngaimi a si caah atu tiang hi hei um rih seh law member ting khat leng an si cang lai dah.\nMiepi group cu kum 5 hrawng a hung rauh hnuah member zong an hung karh ngaingai. Member thong 40 hrawng an hung si ahkhin Miepi group cu “dup” tiah a mit. A tlau. Facebook company nih an phih. A raung cu Miepi group kha report tuahtu a ngeih caah a si. Report tuahtu nih, “Hi Miepi group hi ralhrang bu (terrorist group) bantuk ah ruahmi CNF he aa pehtlaimi a si i meithal le hriamnam cawkzuarnak ah an hmanmi group a si,” tiah Facebook company ah report a tuah.\nA si lomi pi a si. Miepi group ah meithal le hriamnam cawkzuarnak an tuah bal lo. Laimi nih meithal zuarnak kong cu kan tuah phaak zong a si lo. Member vialte cu Laimi an si hna caah member cheukhat nih CNF kong le CNF nih a tuah cuahmahmi kahdaihnak kong cu an ṭial pah hna. Group dang i an i ceih tawn ning cio khi a si ko. Members nih an duhmi konglam paoh kha ttial cio a si ko. Terrorists pawl he aa pehtlaihnak zong pakhat hmanh a um lo. Miepi group a thattu hi Lungthli Tum a si kha tuan ah rak hngalh a si lo. Thil sining zoh dih hnu le Facebook ah hlat dih a si hnu, caan zeimawzat a rauh hnu lawngah Lungthli Tum a si kha theih a si. Nain, Lungthli Tum nih a thahmi a si kha tuan ah kan phuang duh lo, hmailei chim caan a chuah tik i phuan ding ah kan rak ichiah.\n#Miepi group hi zeitindah, zeiruangah dah Lungthli Tum nih a thah?\nMiepi group cu atu bantuk in phaisa kawlnak ah hmeh chom haumi (link) he post a rak um tuk lo. Biaruah a rak nuam ngaingai. Miepi group cu Lungthli Tum ta a si lo. Amah nih a sermi a si lo. Group a sertu le admin tampi nih tawlrelmi group a si. Lungthli Tum cu mi nih an rak thei rih lo. Phaisa kawl a duh caah Miepi group ahcun (links) ca a rak post tawn. Lungthli Tum nih a phaisa kawlnak hi a tlaangpi in Laimi member tam bik umnak group pahnih ah a rak post tawn.\n(1) Miepi group (member tam bik) le\n(2) Chinland Daily News (member tam bik chang) an si.\nMiepi group phihpiak a si hlan zarh 3 hrawng ah thil a cangmi a um. Lungthli Tum nih phaisa kawlnak ah hmehchom haumi a vun post tawnnak a sau pah cang caah group member cheukhat nih an rem set lo i an soisel. “Na cattialmi hmehchom hau loin, rel khawh colh ding in hung kan post piak,” tiah a cheu nih an ti. Comments zongah mitam nawn nih Lungthli Tum cu an phomh pah. Cu tikah Lungthli Tum cu a ning a zak i a ca a post ngam ti lo. A phaisa kawlnak hmun ah cu lio Chinland Daily News group dah ti lo cu hmun dang a ngei ti lo. Miepi group ah mi an tam deuh i Lungthli Tum nih a ca a post ngam setlo tikah a phaisa hmuhmi a hung zor thluahmah. Cucaah, Miepi group cu ral zoh in a vun zoh. Hi group a thah lo ahcun a phaisa kawlnak a tlau lai ti kha aa fiang tuk. Miepi group kha report tuah i a chung member vialte kha amah Lungthli Tum siarem deuhnak group dang ah kalter a duh hna. Cu lawng ah phaisa tam deuh a hmuh lai ding kha a theih tuk. Cucaah, zei sual lo Miepi group cu a si lo ning in a report i Facebook nih an phih thai.\nNan vun fian deuh ding ah chim ka duhmi cu Miepi group hmang in phaisa a kawlmi cu a tlangpi in Lungthli Tum lawng a si. Phaisa lei in miakmainak a tuahmi cu amah lawng a si. Ahohmanh hi group kong ah thinhungmi an um lo. Amah Lungthli Tum lawng hi group ah conflict of interests a ngeimi a si. Cun, Facebook rules a fiang i zeitindah ka report lai i an phih lai ti a theitu cu Lungthli Tum bantuk thil a ngal pahmi lawng hi an si. Mirang ca in report a tuah khotu zong amah dah ti lo midang an um lo. A fim, a thiam pahmi nih lungput ttha lo an ngeih tikah ttih an nun ning khi hika hin nan vun i fiang ko lai dah.\nFianter ka duh chapmi cu Miepi group ah Lungthli Tum a soiseltu hi group a sertu le admin pawl an si lo. Member paohpaoh zalong tein post nak nawl an peek cio ko hna, aa tlukrual tein. Group chung i a ummi member tlawmte nih an caakmi lawng khi a si. Member pakhat le khat ruahnak ikhah lo cu khoika paohah a ummi a si ko. Amah a phomhtu member pawl kha a duh ahcun a phomh khawh ve ko hna. Siloah, an bia zei relo in a post duhmi kha pehzulh in post thluahmah khawh a si ko. A poinak a um lo. Group tuahtu le admins nih a zei an sual lo. Member thong 40 hna tlin khawh ding ahhin a tlawm bik kum 5 a rau. Mi nih har le fe tein an tuahmi group kha mah hlawknak caah report tiangtiang tuah cu minung lungthin a ngeimi nih cun an tuah awk a si lo. အဖျက်သမား lungput bak a si cu mu.\n#Miepi Group a report ruangah a chuakmi sunghzatlaaknak\nMiepi Group kha nung peng seh law atu cu member ting khat leng an si cang lai. Miepi Group nih Miepi tlang hi a rak laarter tuk. Miepi Group a rak um ruangah Miepi tlang hi fakthanh (ကြော်ငြာ) cia a si. Hmun dangdang i a ummi Laimi tampi kha Miepi tlang par va kai duhnak lungthin a ngeihter hna. Miepi tlang nih hmailei ah a pawngkam ummi Hriphi khua le Zophei peng vialte khi Tourism leiah tampi a tthathnem hna lai i phaisa chawva tampi a luhter khawh. Miepi tlang cu tlang sang, tlang dawh a si caah khualtlung mileng tampi a leem (attract) hna lai i a pawngkam khuate vialte phaisa tampi hmailei ah a huipiak khawh hna. Atu cu Miepi group kha pumpak hlawknak men ah minung pakhat nih a thah caah Miepi tlang a laarnak zong a zor dih. Miepi min a tlau cang. Zophei peng ca ah zatlaknak nganpi pakhat a si.\n🔸Miepi a thattu cu Hriphi khua kha khor chungah a phumtu a si.\n🔸Miepi a thattu cu Zophei peng vialte tthanchonak a hrawktu a si.\n🔸Miepi a thattu cu group chung ummi Laimi vialte kha zei ah a rello i a tthiotu a si.\n🔸Mah pumpak chawkawlnak le min ngeihnak men ah kan mibu a that ngam tu cu Laimi vialte i kan ral a si. Cu nak ttihnungmi an um lo.\n🔸Zophei peng tourism leah tampi a tthathnem khotu ding Miepi tlang hmanh a min a that ngamtu pa cu Zophei peng a dawttu kan ti kho lai maw?\nLungthli Tum bantuk chawva zong a ngeimi, fimthiamnak zong zeimawzat a ngei i a lungput a zermi hi kan mibu ca ah ttihnung an si. Power a ngeih chinchap ahcun Laimi a kan buai dih lai, a kan zuar dih te lai.\nThil ttha a tuahmi khi amah tthatnak ca ah tinhmi a ngei peng. A pu Zo Bawi MP aa cuh rua lai tiah a ruah i Hakha peng khuate cheukhat ah phaisa zeimawzat a hlut hna. Hakha peng khuate sifak pawl kha a pu Zo Bawi ca mee duh ah phaisa in a mawn hna. Mi ttha ngai aa lawhter. Nain, a pu Zo Bawi MP aa cuh tthan lo ding a hung si tikah phaisa a hlutmi zong a maak i, Hakha peng khuate pawl kong cu a ceih zuam ti lo. Thil pakhatkhat aa tinhmi a um ruang, siloah laarnak a duh ruangah mittha aa lawhter tawn. Phaisa a hlutmi zong midang nih an thei sual lai lo tiah amah lila nih aa phorhlaw, aa phuang tthan. Atu MP cuh aa timhmi zong hi Thantlang peng pi-ne hluttaw No. (2) i NLD mee vialte vaihvuanh a duh caah a si. Lungthli Tum hi NLD MP aa cuh ding pawl cazin ah aa tel lo ti kha rak philh hlah uh. Tutan thimnak ah NLD minung a si lo. NLD minung bantuk in aa chim lai, NLD a ttanhtu hna thazaang kha a fir lai i NLD mee kha chuh dih aa tim. A hrut deuh nih an fiang lo i heh tiah thazaang an peek. Thantlang pi-ne hluttaw No. (2) ah aa cuh ding hna lakah saya Rung Kaw, sayama Ni Sui Lian le Dr Hmuh Thang cu mittha an si ko. Nain, NLD minung cu sayama Ni Sui Lian a si khah.\nMiepi group a thah kong he pehtlai in Lungthli Tum nih thil ttha lo a rak tuahmi kha an hngal rua lo tiah a ruah i mittha bantuk in aa umter. Amah bantuk thil a ngal pah ttung i thinlungput ttih a nungmi, mibu nuamnak zong mah hlawknak ah a hrawk ngammi, Laimi thong 40 renglo an i buutnak zong a tthio ngam tu nih MP hna icuh a vun itimh ve tikah Lungthli Tum kong hi mipi nih theih a herh tiah ruah a si caah kan vun phuannak a si.


A zungzal in Bawipa Pathian he i chonh kan herh.A mah Pathian fial mi a si. Pathian he biachonh lo( Thlacam lo) ah cun nifate hman tein nun khawh a si lo.Tukforhnak kan tei lo nak a hrampi hi thlacam daihthlang ruangah a si.E.M.Bounds an ti mi pa nih Pathian caah minung biachim hi thil lianngan ngai a si,cu nakin a lianngan deuh mi cu minung caah Pathian bia chimh/chonh hi a si a ti.Thlacam lo mi Khrihfa an um ahcun khuaruahhar ngai awk a si a ti.Kan cathiang chungah nawlnak thlacam piaktu( intercessor) pakhat hmanh an um lo caah Pathian a khuaruah a har a ti ve.( Is 59;16 KJV )Tlawmte long thla na cam ahcun tlawmte long Pathian rian na tuan a si.Zeitlukdah Pathian rian kan tuan ti theih na duh ahcun zeitlukdah thla ka cam ti mi kha tahnak fung a si.Thlarau lei thanghnak ti mi hna hi thlacamnak theitlai an si.A rian na tuan ngai ko nain thla na cam lo ahcun Setan duh zong te a si i na hma a kal lai lo i thawng ngai in na nung khawh lai lo.Thlacam deuhdeuh,tangdor deuhdeuh,Pathian he naih deuhdeuh,daihnak hmuh deuhdeuh a si.Pa thian hi a kut kawl lo in a mithmaitu hi rak kawl deuh ding a si.\n2.Pathian bia rel le cawn.( Joshua 1:8)\nKhrihfa le Bible cu aa then kho lo.Nifate Bible rel hi Khrihfa mi kan philh khawh ding a si lo.Bible cu kan lam le kan ceunak a si.Job nih " nifa ka herh mi rawl nak in Pathian hmurka in a chuak mi bia kaa khon deuh a ti.Job 23;11-12 NIV,KJV ).Pathianbia na duhlo ahcun na thlarau ngan a dam lo,asilo ah Khrih thlarau na ngei lo a si kho.Pathianbia tampi na chungah na khon ahcun Pathian umpinak tampi na nun ah a lang ve lai.Bible lo in Pathian biak cu hriamnam lo in ral doh he aa lo. (Ef 6;17)Pathianbia rel le cawn a hau lo ti mi ruahnak hna hi a hmanlo mi ruahnak a si.Pathianbia (Bible) na dawt i na upat hi Pathian na dawt le na upat a si.\n3.Harsatnak(Hneksakank)( Jem 1:2-3)\nHarsatnak hi kan zumhnak le a nawl kan ngaihnak nun lei ah kan than nak lai Pathian onh mi an si tawn. Jame 1;2 ah harsatnak nan cungah a tlun ahcun i lawm ko u a ti.Kum zabu 19 lio i Englandram i phungchim minthang Charles Spergeon nih " na innka kaupi in ong law harsatnak a rat a si le rak lut bai,ka Bawipa nih pei an thlah fam cu " tiah nan ti lai a ti.Job 23;10 ah " a ka hneksak dih tikah suithiang ka si kha a lang" ati.Jonah nih a ton mi thlichia kha a caah tihnung ko hmanhsehlaw Jonah nun chimhtu le Pathian lei a mer tertu a si.Cu bantukin zumtu nih kan ton mi thlichia hna hi Bawipa lei a kan hruaitu le Bawipa mui a kan hliah tertu an si tawn.Kan ton mi harsatnak hi Pathian nih tinh mi a ngei caah a si ti theih fiang hna u si law vuivai lo tein Pathian hal buin hngah zia thiam hna u si.Mah belte hneksaknak le tukforhnak hi a mui hliah a herh ngai.Tukforhnak cu a tha lo mi thil zei maw he sawm phun khi a si i zam tak ding,hrial ding le doh ding a si.Tukforhnak cu Pathian sin in a ra mi a si lo.(Jame 1;13-14) A mui kan hliah hnu ah hneksaknak a si ahcun tuar ding,ingding a si i cu chungin kan luat nakhnga Pathian hal buin hngah ding mi a si.Thei tampi kan tlai nak hnga thenh kan si i i lom ding a si.\n4.Chung ummi Khrih: Kan nunnak (Ef 3:17 )\nZumtu tampi kan chungah Thiang thlarau a um kan theih ko nain Zisuh a um kan theih ti lo.Zumtu hna hi Khrih hnu zulh long hi a si lo,Khrih bantuk in nung ti long zong a si lo.Khrih kan chungah a um i a mah lila hi kan thawnnak a si ti kan theih a herh.Khrihfa nun cu Chungum Khrih nun kha lengah langhter a si.(The christian life is outliving the inliving Christ.)Zisuh Khrih hi zumtu tampi kan chungah khual bangin a um.Kan nun Bawi thutdan cungah a thu lo.Kan nun ah Bawi a si lo.Cu ruangah thawng ngaiin kan nung kho lo.\nBia tlang kawmhnak: Kan Bawipa Zisuh Khrih chungah Thawng ngai le duhdim tein kan nung khawh nak dingcu nifate thlacam,Bible rel,harsatnak ton khawh le Khrih kan chungah Bawi siter hi a si.Cu thil kan cungah a tlin khawh nak lai vailam ah Khrih he kan thi cang i tu kan nun cu Khrih a si a ti bangin kan nun Bawi thutdan ah Zisuh thu cang seh.law kanmah ah Zisuh cawl cang seh Kan nun ah Bawi si cang seh. Cu tik longah thawng ngai le duhdim tein kan nung khawh lai.\nBawipa nih thluachuah kan pek piak hram seh.


string(47) "Nakhla Манго (Fakhfakhina Mango), 50 гр."\nstring(103) "Купить табак для кальяна Nakhla Манго (Fakhfakhina Mango), 50 гр. в СПб"\nstring(60) "Купить Nakhla Манго (Fakhfakhina Mango), 50 гр."\nstring(254) "https://smogus.me/wp-content/uploads/2017/03/Nakhla-Fakhfakhina-Mango.png 600w, https://smogus.me/wp-content/uploads/2017/03/Nakhla-Fakhfakhina-Mango-320x480.png 320w, https://smogus.me/wp-content/uploads/2017/03/Nakhla-Fakhfakhina-Mango-200x300.png 200w"\nstring(254) "https://smogus.me/wp-content/uploads/2017/03/Nakhla-Fakhfakhina-Mango-320x480.png 320w, https://smogus.me/wp-content/uploads/2017/03/Nakhla-Fakhfakhina-Mango.png 600w, https://smogus.me/wp-content/uploads/2017/03/Nakhla-Fakhfakhina-Mango-200x300.png 200w"


Dr. Sasa Hruaimi Health and Hope(Myanmar) nih COVID-19 Dohnak Kyat Sing 2000 leng Thilri le Sii, Theihternak Poster Hlutnak Chin Ramkulh Cozah sin A Tuah – THE CHINLAND POST\nDr. Sasa Hruaimi Health and Hope(Myanmar) nih COVID-19 Dohnak Kyat Sing 2000 leng Thilri le Sii, Theihternak Poster Hlutnak Chin Ramkulh Cozah sin A Tuah\nDr.Sasa COVID-19 Bawmhnak Peklio/IPRDHakha\nThe Chinland Post-Hakha |2020 April 20|Chin ramkulh chungah COVID-19 dohnak, zohkhenh runvennak caah Dr. Sasa hruaimi Health and Hope(Myanmar) nih kyat sing 2000 leng thilri le sii, theihternak poster hlutnak cu 2020 April 20 zanlei 4:00pm Chin Ramkulh Cozah zungkhan ah Dr. Sasa anau Health & Hope (Myanmar) Deputy Executive Director Dr. Sa Kie le riantuantu hna nih Chin ramkulh cozah sin pekchanhnak an tuah cang tiah thawng kan theih.\nChin Ramkulh COVID-19 Zawtnak Dohnak le Zohkhenh runvennak chairman, Chin State chief minister Salai Lian Luai nih bawmhnak cu a cohlan. Hi bawmhnak ahhin Chin ramkulh Cozah siizung vialte caah sii-ai le thilri phun (18), khuate (140) caah sii-ai le thilphun (28), COVID-19 ralrin theihternak poster pawl pek an si. Sii-ai le thilri hi aman in Kyats 2000 leng le poster caah sing (100) tluk an si.\nHealth and Hope (Myanmar) Deputy Executive Director Dr. Sa Kie nih ” Dr. Sasa cu India a tlawnnak in lam phihkar a a si caah Chin ram a rak phan kho rihlo. Hi bawmhchannak Cozah sin pek ah a kan rat hi a si, hi Cozah sin in Chin ramkulh siizung dihlak a phan te lai. Khuate lei tu hi cu kanmah Health & Hope (Myanmar) Lailenpi zung riantuantu pawl nih COVID-19 runven, zohkhenh tlopnak kong chim pah in pek kan timh. Khua (140) hi Health & Hope (Myanmar) nih sii lei training rak pek balmi khua deuh an si i Mindat, Paletwa, Matupi, Hakha, Thantlang khuate pawl an itel” tiah The Chinland Post ah a chim.\n“Ngandamnak lei lawng a tuanmi kan si lo, thanchonak kong zongah fak pi riantuan kan itim. Paletwa ralzam hna caah sii le ai lawng silo in hmailei pawcawmnak kong zongah zeitin dah rian kan tuan lai ti kan ruah cuahmah lio a si” tiah a biapeh a a chim.\nHealth & Hope Myanmar (HHM) cu 2007 ah Dr. Sasa nih Chin miphun ngandamnak, eidin bawmchannak le fimcawnnak timi thanchonak lei caah rak dirhmi a si. Chin ram chungin minung 834, nau ngeihterning training pekmi minung (150) lengin rian a tuan cuahmahmi a si. Chin ramkulh Lailenpi ah zung an chiah I minung riantuantu (37) in rian an tuan cuahmah lio a si. Chief Executive Officer (CEO) ah Dr. Sasa, Deputy Executive Officer ah Dr. Sakie le Patron ah Prince of Wales an si tiah kan theih.\nDr. Sasa Hlutmi Thil Cazin khawmsuatmi/TCP\nTags: Dr. Sasa, Health & Hope (Myanmar)\nPrevious COVID-19 chungah thawngpang rel zia thiam usih\nNext Meikhu Pawlitik


Baibal Tuanbia: Fapa Ṭha le Fapa Ṭhalo - Jehovah Tehte Hna Web Site\nAtu cu Kain le Abel hi zoh tuah hna u. Upa an si veve cang. Kain cu lo thlomi pakhat a rak si. Facang le thingthei le anhringso a rak cing.\nAbel cu tuu cawngtu a rak si. Tuu fatete zohkhenh kha a rak duh ngai. Tuu nganpipi ah an hung cang i cucaah Abel cu zohkhenh awk tuurun nganpi a rak ngei.\nNikhat cu Kain le Abel nih Pathian sin ah thawinak an rak pek veve. Kain nih cun a cinmi rawl cheukhat kha a rak put. Cun Abel nih cun a ngeih mi lak in a ṭha bikmi tuu kha a rak put ve. Jehovah cu Abel le a laksawng ah khan aa lawm. Asinain Kain le a laksawng ah cun aa rak i lawm lo. Zeicah ti na hngal maw?\nAbel a laksawng cu Kain a laksawng nak in a ṭhat deuh caah a si lo. Abel cu miṭha a si caah a rak si. Jehovah le a upa kha a rak dawt hna. Sihmanhsehlaw Kain cu miṭhalo a rak si; a nau kha a rak daw lo.\nCucaah Pathian nih Kain cu a lam kha thlen awk ah a rak chimh. Asinain Kain nih cun a rak ngai lo. Pathian nih Abel a dawt deuh caah a thin a rak hung ngaingai. Cucaah Kain nih Abel kha, ‘Lo ah kal u sih,’ tiah a rak ti. Lo ah anmah lawng an um lio ah, Kain nih a nau Abel cu a rak tuk. Fakpi in a tuk caah a rak thi. Kain nih cu thil a rak tuah cu tuk sapur ngai a si lo maw?\nAbel cu thi hmanhsehlaw, Pathian nih cun a hngalh peng ko. Abel cu miṭha a rak si i Jehovah nih cun cubantuk cu a philh hna lo. Cucaah Jehovah nih Abel cu a nun ter ṭhan lai. Cutikah cun Abel cu a thi bal ti lai lo. Hi vawlei cung ah hin zungzal in a nung kho ve cang lai. Abel bantuk minung hngalh cu a ṭha tuk hnga lo mei?\nSihmanhsehlaw Pathian cu Kain bantuk minung cung ah cun a lung aa lawm lo. Cucaah Kain nih a nau a thah hnu in, amah cu a innchungkhar mi hna sin in lam hlapi ah ṭhawlnak in dan a tat. Kain nih vawlei hmun dang i nun awk ah a va kal tik ah, a farle lak i pakhat kha aa kalpi i, a nupi ah a cang.\nCu hnu ah Kain le a nupi cu fa an hung ngei. Adam le Evi an fapa le an fanu dang hna zong an rak i ṭhi ve cio hna i, fa an ngei cio hna. Khi hnu tlawmpal ah cun vawlei cung ah minung tampi an rak um cang. Anmah lak i a cheukhat an kong cu cawng hna hmanh u sih.\nGenesis 4:2-26; 1 Johan 3:11, 12; Johan 11:25.\nKain le Abel cu zei rian dah an ṭuan?\nKain le Abel nih Jehovah sinah zei laksawng dah an i put?\nZeicah Jehovah nih Abel laksawng ah aa lawmh i Kain laksawng ah aa lawmh lo?\nKain cu zei bantuk phun minung dah a si i Jehovah nih amah kha remh awkah zeitindah aa zuam?\nKain nih a nau he anmah lawngin lo ah an um lio ah zeidah a tuah?\nKain nih a nau a thah hnu ah zeidah a cang ti kha fianter.\nGenesis 4:2-26 rel.\nKain cu ṭihnungmi sining chungah a um kha Jehovah nih zeitindah a rak langhter? (Gen. 4:7)\nKian nih a lungputning kha zeitindah a rak langhter? (Gen. 4:9)\nSualnak a ngei lomi thisen chuahnak i Jehovah a hmuhning cu zeidah a si? (Gen. 4:10; Isa. 26:21)\n1 Johan 3:11, 12 rel.\nZeicah Kain nih a thinhunnak kha a ṭhanter i mah cucu nihin kanmah caah zeitindah ralrinpeknak a si? (Gen. 4:4, 5; Ptb. 14:30; 28:22)\nKan innchungkhar mi dihlak nih Jehovah an ralchanh hmanhah kan zumhfehnak kha kan hmunhter khawh peng ti kha Biabal nih zeitindah a langhter? (Salm 27:10; Matt. 10:21, 22)\nJohan 11:25 rel.\nDinnak ruang i a thimi vialte hna kha Jehovah nih zei ka pek hna lai ti in dah aamah a khan? (Johan 5:24)


Minak Pa George Floyd Arak That Tu Pa Cu Bia Anceih Piak Cang\nPosted in LAITLANG NEWS, VAWLEI THAWNGPANG\nMain Editor June 26, 2021 Leave a Comment on Minak Pa George Floyd Arak That Tu Pa Cu Bia Anceih Piak Cang\n2020 may thla ni 20 lio ah khan Derek Chauvin police riangsang tlai asi mi pa nih hin George Floyd cu a tlaih lio ah ahnawng ah a khuk in arak nenh I ka thlah ka thaw ka chuah kho lo tiah arak au len na in athla lo caah George Floyd Cu arak thi.\nAmerica minak pa George Floyd thih nak kong he pehtlai in Derek Chauvin cu Minnesota District biaceih zung ah bia an ceih.\nPolice rank ngei hlun Derek Chauvin cu June 25 ah khan biaceih zungah bia ceih piak I Kum 22 le thla 5 thong tla ding in dantat nak an tuah. Source zalen\nJUNE 26, 2021 THAWNGPANG TAWI DANG DANG; Rian tuan ding in an kal lio ah tlaih atong mi pa 2 cu zarhkhat leng Chungkhar hna nih khoika an dah an hren hna ti mi an thei kho hna lo.\nChinram kulh Falam peng Waibala ah tlakrawh innsak rian atuan mi Letpanchaung mi 2 hna cu June 16 ah khan an Kalay lei ah an rak tlun lio ah SAC ralhrang nih lam ah an tlaih hna.\nAtu tiangah an chiat nak hna hmun cu chungkhar hna nih an theih khawh hna lo caah lung re thei in an um. Waibulah in Cycle in arak tlun lio ah hin Waibulah le Natchaung karlak ah ralhrang nih hin an tlaih hna tiah theih asi. An tlaih hna ni zan sml.9 hrawng ah chungkhar sin ah phone an chawnh hna i ralhrang nih an kan tlaih tiah an ti nain, Ni hin tiang an um nak thieh khawh le hlathlai khawh an si lo. an tlai mi na hi pakhat cu fa pathum angei mi asi I pakkhat nih College sianghngak chia asi tiah theih asi.\nThantlang Ah Zawtnak Hrik Minung 9 Sinah An Hmuh hna; Chimram kulh Thantlang khuapi ah nihin june 26 ah khan minung 12 hna sinah zawtnak hrik an kai le kai lo an hneksak hna.\nMinung 12 chungah hin minung 9 sinah zawtnak hrik an hmuh hna tiah theih asi. Atu tiangah Thantlang khuapi ah hin zawtnak hrik akai mi 30 an um I minung pakhat nunnak aliam. Rff: Zalen Kalay-Falam Kar Ralhrang Rallokap A Riak Mi Hna Cu Falam Lei ah an kal: Falam-Kalay lam ah nizaan June 25 ah a riakmi ralhrang thazaang 50 hrawng cu tuzing ah Lumbang lei in an ke in an kal. Hi hna pawl hi nizaan suimilam 11 hrawngah Kalaymyo in SKAT mawtaw pahnih in ralhrang 50 leng cu Falam peng Khuaimual ah a riakmi an si.\nCNLD Candidate hlun Pu Thian Za Bawi Mual A Liam: 2020 November thla rampi thimnak ah Kalay Peng in CNLD Candidate asi mi Pu Thian Za Bawi (kum 67) cu tuzing June 26 suimilam 7:30 ah Toh-Kuai zawtnak in a nunnak liam. Pu Thian Za Bawi hi Falam peng Lumbang khua chuak asi i,kum 1999 in 2005 tiang Tahan veng bawi a rak tuan mi asi.\nKIA Brigade (45) Nih Ralrin Nak Cathanh Cu Zulh Loawk Thalo In An Chuah →\n← PDF Le NUG Cu Ningcang Tein Pehtlaih Nak Kan Ngei U Lwin Ko Lat NUG


Coronavirus Kong Ah Myanmar Zong An Lung A Mit Ve Cang – Chin World News Evening\nMyanmar ramchung ah coronavirus a ngeimi minung 20 bak an um cang tiah fehter a si cang. Cu lawng silo in zawtnak a ngeimi hi nikhat hnu nikhat in an karh chin lengmang tiah an chim chih. Cu caah a cozah lei le ramchung mithiam pawl hna an lungre a thei ngaingai cang. An chimmi cu a ra laim zarh hnih chung hi cu kan harsa taktak lai ti a fiang ko tiah an chim.\nA sinain ram innpa Thailand he cuaithlai ah cun Myanmar cu a tlawm lei a si ko rih tiah an chim chih. Thailand ah hin a tu tiang hi zawtnak a ngei tiah cozah nih fiangte in theih cangmi hna hi minung 1,800 renglo an si cang.\nMyanmar ram ah a hlei in buainak a ummi pakhat cu ramchung ah hi zawtnak an ngei maw ngeilo timi hneksaknak thilrih tlamtling ah a zahnga in a umlo hi a si. Cu caah minung zeizat set nih dah hi zawtnak hi an ngeih cang timi zong fiangte in hngalh a har ngaingai. Mi tampi an thin a phanmi cu Myanmar nih ngandamnak lei ah a herhmi thilri tlamtling in a ngeihlo ca le a zawmi hna thlawpbulnak kong ah thilri a tlamtlinlo hi a si. Cu caah UK Embassy Yangon hna nih cun British rammi Myanmar ram ah a ummi paoh paoh cu a rannak in le a si khawhchung in tlung zok zok ding in March 17 ah khan a thanh cang hna.\nMyanmar cu vawleicung ah ram siifaak pakhat a si bantuk in le ramchung luhchuahnak van zuanglawng hna phih a si sual ah cun tiah ramchung ah a ummi ramleng minung tampi hna cu an thin a phang ngaingai. A sinain chanthar fiamthiamnak hna le pumpaak thawngzamhtu tampi hna nih vawlei ah a cangmi thil kong nitin te in an thanh khawh hi kan caah a tthahnem ngaingaimi a si, tiah an chim chih chih.\nHi bantuk thawngpang le thi sining ruang ah hin a cozah nawlngeitu hna zong an lungre a thei ngaingai cang. Mipi sin ah an chimmi cu a si khawh chung in inn ah um ding in le inn in rian zong ttuan ding in an forhfial ve cang hna. Yangon le khuapi dang cheukhat hna ah cun hmuh setsai lomi minung an hmuh hna paoh ah an thin a phang cang ti a si. Mandalay le bang ah cun Chinese pawl le a dang ramdangmi pawl hna cu an ttih ngaingai hna i an hmuh hna paoh ah ramchung minung cheukhat lebang cu an thin a hung colh cang tiah an chim chih.\nHi kong he pehtlai in Thailand ah rian a ttuanmi Myanmar minung ramchung ah a rak kirmi hna zong ni 14 chung bak a dangte in chiah an si. Myanmar’s Ministry of Health and Sports hna nih cu pathianni ah khan mipi sin ah ralrin peeknak faakpi in an chim. Ram innpa hna ah rian a rak ttuanmi minung tampi ramchung ah an rak kir tthan caah i ralring cikcek u tiah an chim. Hi bantuk in a rak tlungmi hna hi hngalh cawk zong an ve lo caah ram hruaitu a cozah hna zong ramchung ah hi zawtnak hi a karh tuk sual lai tiah an thin a phang ngaingai. Ref: Irr\nZumh A Har Taktak North Korea Nih Coronavirus Kong An Chimmi Cu An Zum Cio Lo A Si Kho Lo An Ti Cio


Kawlram tangka vialte Aung San mui cuang in an ser cang hna lai | THE CHIN EXPRESS\nKawlram tangka vialte Aung San mui cuang in an ser cang hna lai\nMyanmar Central Bank nih atu lio Kawlram ah an hmanmi tangka tlap dihlak cu ralbawi Aung San mui a cuangmi in chuah a timh.\nNizaan ahkhan Naypyidaw ah a ummi Thawngthanhnak Vuanci Zungah cozah nih mipi ca kum 4 chung a ttuanmi kong thawngthanhnak a tuah lio ah Central Bank vice governor U Soe Min Naing nih atu bantuk hin a chim.\n“Atu lio kan hmanmi tangka pawl cu a changchang in kan print thluahmah hna lai. October thla chungah kan lim lai maw ti cu kan print ning ah aa hngat (mutti). Tangka tlap vialte cu ralbawi Aung San mui cuang in kan chuah lai,” tiah U Soe Min nih a chim.\nAtu lio hmanmi tangka tlap lakah 1,000 ca pawl cu Aung San mui cuang in 2020, January 4 ahkhan an thlen i January 7 in mipi sinah an phak ter.\nAung San mui cuang 1,000 ca pawl cu Central Bank nih a phawtzamh cang ko nain mipi nih hmang sianglo in an i fim caah a choklet kho lo. Cucaah, tangka tlap vialte cu Aung San mui cuang in chuah dih an timh hi a si.\nKawlram chungah hmanmi 10 ca, 50, 100, 200, 500, 1,000, 5,000 le 10,000 ca telhin tangka tlap phun 14 cu Aung San mui cuang in hman a si cang lai nain tangka zeizat dah an chuah lai ti cu Central Bank nih a chim lo.\nNLD party in Myaing MP U Aung Khin Win nih hmailei ahcun tangka tlap ah Aung San mui cuanter ding a si tiin 2017 November thla ah tuahmi pyithu hluttaw meeting ah ruahnak a rak chuahpi.\nHi lio ahhin vote thlaknak an tuah i Ralkap MP le USDP MP pawl nih cun an duh lo nain hluttaw ah NLD MP an tam deuh caah fehter a si. – The Irrawaddy Burmese


LAM HMUHSAKTU ṬHA PATHIAN - VCBC\nPosted on September 18, 2020 Posted By: Pastor Ram Ceu Mang Categories: Devotion\nProfet Isaiah cauk chung kan zoh tikah Israelmi hna nih harnak le lungdonghnak chung i an rak um cia nak le an ton ṭhan lai dingmi kong kha tampi a chimhnak kan hmuh.An ral hna nih sal i an tleih lai nak hna ding kong siseh, an umnak ram chuahtak in mi ram dang an phanh lainak kong siseh, Sal rianṭuan in lung dong ngai i an um lio caan le ruahchannak pakhat te hmanh ngei lo in an um lio caan kong te hna kha tampi kan hmuh.\nSihmanhsehlaw cu bantukin an um lio caan teah a thimtu hna Pathian nih cun hi tihin bia kamhnak a pek hna. Siangpahrang le hruaitu vawlei ah ngeihmanh hlah u law, “Keimah Bawipa cu nan Pathian thiang ka si, Israel, nangmah an sertu cu keimah ka si i na siangpahrang cu keimah ka si, a ti” (43:15).Na thin phang hlah an umpi tu le na sining an thei bik tu cu keimah hi ka si, kan domh ṭhan lai i kan khamh ṭhan lai. Nan pupa chan ah rilisen atan pitu hna cu keimah ka si kha philh hlah u.\nPathian nih bia a kamh rih mi hna cu, a um ciami thil le ka rak tuah ciami thil lawng kha irinh hlah u, nan caah “thilthar ka tuah dingtu kha i ngiat u” (43:19), lam a umlo mi hmun in lam thar kan serpiak hna lai tiah Pathian nih Israelmi cu bia a kamh hna. Amen. “Ramcar chungin lam pakhat ka kalter lai i cuka ah cun tiva luang kan pek hna lai” tiah Pathian nih a ti.\nCucaah Khrifabu hna ni hinah kan nunnak le kan sining hi kan minung hawi hna nih cun an kan theithlu kho lo, kan nupi le pasal le zongnih an kan hngal thlu kho taktak lo. Kan harnak, kan lung donghnak, chimpit van sang au in kan um lio can zong ah kan sining a kan hngaltu le a kan philh lo i kan sin teah a kan umpi kho tu cu kan Pathian lawnglawng hi a si. Kan lam a dongh caan ah lamthar a kan serpiak ṭhan khotu cu amah lawng a si.\nExodus14:13-14 “Nan thin phang hlah u! fek tein dir u law nanmah khamh awkah Bawipa nih zeidah nihin ah a tuah lai kha zoh tuah u: cu a tuah laimi cu hihi a silai, nihin i nan hmuhmi Izipt mi hna hi zeitikhmah ah nan hmu than ti hna lai lo. Bawipa nih nan ral cu an doh piak hna lai, nan nih cu zeihmanh nan tuah a herh lai lo, a ti.” Amen. Kan nih cu amah caah sermi kan si bantukin a kan ngeitu Pathian nih hin kanmah te lawngin umter le hartuarter hi a kan siang lo. A kan kaltak bello i a kan hlaw bel fawn lai lo, cucu a bia kam asi. Amah cu ruahchannak lamthar chungah a kan luhpi tu le hruaitu ṭha Pathian a si.\nPathian vel le daihnak nan dihlak cungah um ko seh.


CNF/A cu an ral a chia tiin a zai mi an tam. Amawhchiah mi zong an tam. Dr. pakhat nih mizaw sii chunh a ttih lai maw? – Hakha Cherry\nCNF/A cu an ral a chia tiin a zai mi an tam. Amawhchiah mi zong an tam. Dr. pakhat nih mizaw sii chunh a ttih lai maw? Surgery tuah a ttih lai maw?Ralkap trainkng a tuah mi nih ral doh/tuk a ttih lai timi le a ral a chia timi bia hi dotla lo, ngakchia bia a si ti nan theih ah a ttha lai. Chim ti hlah u law a ttha lai.Cun CNF/A nih zeidah an tuah khawh lai ti te hna bia zong na kaa chungin chuah ti hlah sehlaw a ttha. Cun an tlom tuk e zeihmanh an si lo ti bia zong chim lo tein um law na caah a ttha.David nih ral a tei kha ralkap 200 lawng an si.\nGideon nih Mediam ral an tei kha ralkap 300 lawng Bawipa nih a thlah piak hna.Israel nih six day war lio i ral a tei lha tuah u. Ram ramthum ralkap le hriamnam kha Israel nih zeitindah a tuah hna i ral a tei hna ti kha na minung sinak thluak nih a tuah kho lai lo.Nangmah lha a ral a ttha ngai bantuk in bia chim hlah. O.B ti cawh lo lawng na din ngam. Lothlau zuam lo, nu le pa rian bawm zuam lo lam cungah a au khuang men mi ka rak si ti i philh hlah.\nCNF/A upatnak kan pek hna. Nunnak a ngei i sermi thil vialte cungah nawl a ngei i khua a khang tu Pathian nih in um pi kp hna seh.Tlom le fam a bia pi ko. Nain cu nak in a biapi deuh mi cu Pathiam noh hman mi si hi a biapi deuh. Amen. Pathian nih dirhkamh mi, hupphenh mi, bawmhmi, fimchim.mi a biapi.Teinak cu Bawipa ta a si.စစ်အာဏာရူး,စစ်အာဏာရှင် ကျဆုံးရေး ဒို့ အရေးBudma ralkap uknak thi cang seh- ka lung tling.Dohtlennak – kan tei lai.Kaalawm\nLai ralkap (CNA) nih a molh cangmi Kawl ralkap he i kah an i sum le ka thangthat ngaingai hna.


Lai Putar Thih A Za Rih Lo Mi An Thih Tawn Nak A Ruang Cu Nupi-no Tuk Mi An Neih Ruangah A Si .. ” Tiin ..(+Video) – Onlinenungak\nLai Putar thih a za rih lo mi an thihnak cu Nupi-note an neih ruangah a si ” tiin kan chim mi hi nan nih a chuak kho men.. ” Nu ” timi cu taksa nuamhnak lei i ningzak hmangmi an si nak cu kum 30 an tlin hnu lawng ah a reh ti a si… Kum 30 in Kum 50 tiang cu Mi an duhnak thinlung a vingh bak in ai vingh lio taktak a si.\nCucu pa tam deih nih an theih i Putar nih Nupi-no deuh mi a neih tikah an thinphang thluahmah ko.. Putar nih Nupi-no a neih tikah Nu i a thinlung put a theih cia. Zeitluk in dah pa an duh ti zong an theih. Putar an si tikah taksa nuamhnak lei ah an thazang a um kho ti loh. An Nupi-nomi hen taksa sinak an hman tik ah an dih dengmang tik ah an theih a herh hrimhrim mi, Nupi-no i diriam a thei kho ti loh nupi le nih an i za kho ti loh.\nA cheu cu an nupi le nih an rawnpiak deuh hna. A cheu cu a thlitein an tuah. zei bantuk dah an tuah tiah cun, hursii, saupi nupa an si khawh nak hnga sii an ei. Cu bantuk a si ruangah kan Laimi Putar thih zalo mi an thih lengmang nak a si. . Nupi cheukhat nih cun, sii an ei khawh ko nain an kham loh. A cheu cu ngandam nak lei fimthiam nak a nei mi pawl nih cun an kham.\nCu bantuk hue sii a si lo le, nuva sinak i a nuam mi sii ti bantuk a man tlawm tete cu putar nih cun ei lo bak ding a si lai. Putar i a lung le an cuap nih an tuar kho loh.. Cun , thisen sang zawtnak , zun le thisen thlum zawtnak le lunglei zawtnak a nei mi le bang nih cun ei lo hrimhrim ding.\nLung hri ttha lo, thaw chuah nak hri a cak lo mi, ti bantuk nih ei lo hrimhrim ding. 2012 kum lio ah Putar pakhat hlawhhlang mi nih nungak no ai hlan i, Hotel ah umti an i tim. Nungak nu a tak ai khawlh lio ah cu bantuk sii a rak ei i a ruak in an char, a ruang cu A lunghri , a cuap nih a tuar khawh lo ruangah a thi mi a rak si. A tu bak in a thih lo hmanh ah hmailei caah tih a nung tuk mi a rak si.\nPutar nih Nupi-no a rak neih i taksa nuamhnak lei i harsat nak nan ton sual a siah cun, Doctor he i ceih hmaita hrimhrim uh. A neih cem nak Doctor sin ah i piah ding a si.. Dictor nij sii thatha a rak in chimh lai. hman ding ei ding le tuah ding pawl zong thaten a rak in chimh lai. Video rak zoh..


U Aung Taan Cu Hluttaw Vice Chairman A Sinak Rian In Aa Din Cang Lai; Pu Zo Bawi - THE CHINLAND POST\nU Aung Taan Cu Hluttaw Vice Chairman A Sinak Rian In Aa Din Cang Lai; Pu Zo Bawi\nSalai Elvis+Tawk Tling Thang| 2019 February 26| Chin ramkulh hluttaw vice chairman U Aung Taan nih vice chairman a sinak riandinhnak ca cu tu thla chung ah a tial cang lai tiah Chin ramkulh hluttaw zung in thawng kan theih.\nCentral NLD party in Vice Chairman-2 Dr. Zaw Myint Maung minthut in ralrin peknak ca an thlahmi ah hitihin aa tial.\n2019 February 7, central NLD party chungtel a simi U Nyan Win, U Han Tha Mint, U Tun Tun Hein, Dr. Myo Nyunt, Dr. Daw May Win Myint, Dr. Myint Naing le Dr. Zaw Myint Maung, Chin ramkulh Chief Minister, Chin ramkulh hluttaw Speaker hmai ah keimah pumpak in Chin ramkulh hluttaw speaker changtu (Vice Chairman) rian in keimah lungthote in kaa din lai tiah bia aa kam. Asinain, nihin tiang rian i dinh lo in leave (khunh) in aa din timi theih a si caah a biakam ning in a hnubik 2019 February 23 ah Chin ramkulh hluttaw Vice Chairman rian in i dinh ding le aa dinh lo ahcun hluttaw chung ah sualphawt in dinhter (impeachment) a si lai tiah aa tial.\nHi kong he pehtlai in February 26 chun ah Chin ramkulh hluttaw Speaker Pu Zo Bawi cu The Chinland Post nih pehtlaihnak kan tuah i atu bantuk in a chim.\n“Cunglei party upa nih rian dinhnak kong ca an pekmi kha a dik ko. Party upa hna sin ah rian dinhnak ca ka tial lai tiah a ti tak ko. Amahbelte, cunglei NLD upa nih dinhnak ca rak tial ti tu cu an ti lo. Rian dinhnak ca ka tial lai a timi zong hi MP sinak si lo in hluttaw Vice Chairman sinak te lawng a si. Zeitik ah dah riandinhnak ca a tial lai timi cu kan thei rih lo. Asinain tu thla dih hlan ah a tial theu ko lai. Hluttaw Vice Chairman zaka a lawng dingmi kong ah mi zeidah rianpek a si te lai ti zong atu tiang ahcun zeihmanh ruahcia chungmi kan ngei rih lo. Zeiruang bik ah dah aa dinh lai ti cu ka thei bak lo”.\nNLD party lutlai Dr. Zaw Myint Maung minthut in MP U Aung Taan ralrin peknak cabia cung ah Mindat Zatlang Mibu nih February 24 ah dohkalhnak cathanh an chuah.\nU Aung Taan a palhnak, a sualnak, a rian tlamtlinh lonak kong an langhter chih lo. Cu batuk a tuah a si hmanh ah ramkulh cozah, ramkulh hluttaw nih rian dinhnak kong cu an tawlrel awk a si. Cuti si lo in central NLD party nih i sawhkalh in tlaihrenghnak a tuah le rampi suttung a simi uknak le upadi sernak suttung zeirello thlanglamhnak a tuah a si. Mizapi nih thimmi hluttaw palai hi mee petu mizapi lungput pin ah ramkulh cozah le hluttaw nih riandinhter si lo in NLD party nih hluttaw Vice Chairman rian in dinhternak ding an tawlrelmi cu Mindat zatlang mibu nih fakpi in kan dolhkalh tiah cathanh ahcun an langhter.\nHi kong he pehtlai in U Aung Taan cu The Chinland Post nih pehtlaihnak kan tuah nain a kan let duh lo. Motor ka mongh lio a si a kan tei chel, khual ka tlawn lio a si, chawnh awk ka tha rih lo ti phun in a kan leh peng.\nU Aung Taan a rian in i dinhnak kong he pehtlai in Mindat NLD chung buainak pakhat khat ruang le i reportnak ruang ah a si kho. NLD zong ah party chung buainak pawl a um tiah U Aung Taan he aa naihniammi pakhat nih The Chinland Post ah a chim.\n1990 kum in U Aung Taan hi Mindat peng NLD ah thazaang dihlak in aa tel i mizapi nih an uar ngaimi le tha an pek ngaimi a si. Asinain, 2015 thimnak Mindat peng MP aa cuh ding thimnak ah NLD in aa cuh ding U Ling Naing cu cuhter duh than lo in amah fanu pasal a simi U Nay Lin Aung (Kawl miphun) tu a cuh than. Cu bantuk tete in party chung buainak tete a um len” tiah Mindat mino pakhat nih The Chinland Post ah a chim.\nFebruary thla chung Chin ramkulh hluttaw lakhruak tonpumhnak tuah lai nikhat aa duh ah hluttaw Speaker Pu Zo Bawi nih hluttaw Yeya committee meeting ah U Aung Taan a rian in aa din lai tiah a rak chim.\nU Aung Taan hi Chin hluttaw Speaker chang (Vice Chairman) lawng si lo in Chin ramkulh NLD party i thithruainak ah Secretary zong a si chih tiah kan theih.\nPrevious Salai Beva Le U Chia Haw Rak Hlam Hna U Tiah AA Nih Khuami Sin Ah Thawng An Thanh\nNext Thawldawi An Tonmi Kong Ah Hakha Khuanu Khuapa Nih President Sin Ah Catial An Timh


Rawl Kan In Dangh Hna Lai Tiin Kawl Ralkap Lungtlinpi nak Puai an Tuah Pi Hna, Rawl An Dangh Tak Hna Lo Caah Khuabawi An Au Hnawh - THANGLAWI\nRawl Kan In Dangh Hna Lai Tiin Kawl Ralkap Lungtlinpi nak Puai an Tuah Pi Hna, Rawl An Dangh Tak Hna Lo Caah Khuabawi An Au Hnawh\nJune 9, 2018 July 1, 2018 Lyly Par 0 Comments Myanmar\nTaung Gyi khua ah tuahmi ralkap lungtlin pi nak (thotkhaanpuai) puai ah rawl kan in dangh hna lai tiin khuami cheukhat cu an lem hna hnuah rawl an dangh tak hna lo. Cu ruangah a paw ttam ngaimi khuami pawl cu an thin a hung ngai tiah khuami pakhat nih a chim. Cuti kawl ralkap thotkhaan puai a kal mi khuami hna cu rawl loin cu ni cu an um hna ruangah khuabawi cung duhlo nak langhternak caah tiah social media kip ah video he hmanthlak he thil sining kong cu an rak thlah cio.\nKawl ralkap lungtlinpinak aupi ruah ah a kal vemi Tanuaikha khua in U Kyauk nih “nizaan i khuabawi pa nih a kan sawm ahcun rawl kan in dangh hna lai rak i tel ve hrimhrim uh a kan ti. Kan khua hin a hlat pah caah zing pa 9 in zeihmanh ei lo bakin kan pawk hna. Kan hun phak cu rawl a kan phaw te hnga maw tiah kan hngah len nain zaanlei 1 in pa 2 tiang an kan phaw tilo. Hi ruangah khuami pawl cu an thin a hung i khuabawi pa sandah an piah hnawh nak hi a si” tiah a chim.\nRalkap thotkhaan puai lam zawhnak cu Mumin guun sianginn in Bogyoke lampi an zul hna i khua lai ummi zaangleknak inn pakhat ah biachimnak zong an tuah hna tiah theih a si. U Kyauk nih “rawl kan in pek hna lai an ti i an kan pek tak lo caah rawl loin kan vai hna. Ralkap lung kan tlinpi peng hna ahcun kan paw ttam deuhdeuh lai tinak a lang chin. Kan khua in minung 1000 kai ding in an kan fial. Kan duh na loin kan rak kai hna” tiah a thinkhenhnak kong cu lungfak ngaiin a rak chim.\nHi ralkap lungtlinpi nak puai ah rawl dangh hna dingin chimh chawnh an si caah a cheu cu anmah tangka hmang in khuapi ahcun an kai hna tiah theih a si. Khuabawi pa sandah an piah hnawhnak video zong social media cungah an zamh mi a um len.\n← A Thi Tiah An Ruah Ruangah A Chungle Nih A Nun Buin An Phum, Suimilam 8 A Hun Rauh Hnuah\nTi Fenh Mi Minung Pa 7 Lakah Minung 5 Lawng An Hmuh Rih Hna →


City Hunter| 2018 April 20| Myanmar rampi Vice President Henry Van Thio nih Chinram lam le sul vehvatnak a ngeih than lai. Tutan cu a zoh rih lonak lam le sul a vehvat lai tiah Chin ramkulh Lam Le Sul Pehtlaihnak ministry zung in thawng kan theih.\n“April thla thawkka ahkhan Vice President Henry Van Thio nih April thla chung ah Chinram lam le sul vehvat ah ka rak tlung than lai tiah thawng a kan thanh. Asinain atu cu zeihmanh a kan thanh than ti lo caah zeitik a tlun lai hi hngalh khawh a si rih lo. Tutan a rak tlun tikah Chinram hmunkip ah kal in a zohfel lai lo. Gangaw lam a zoh lai. Cikha-Tonzang le Tedim kar pehtlaihnak lam le sul a zoh lai. Cun, Tedim-Rihkhawdar le Rihkhawdar in Falam pehtlaihnak lam le sul vial lawng hi a zoh lai” tiah Chin ramkulh lam le sul pehtlaihnak minister Pu Sui Thio nih The Chinland Post ah a chim.\n“Gangaw lam hi a zoh rih lo caah Gangaw lei in a rak tlung lai i Hakha ah riak lo in Falam ah a riak lai. Cun, Falam in Tonzang ah a riak than lai. Tonzang in Cikha ah a lan lai i Cikha in Tedim ah a kir lai i Tedim ah a riak lai. Tedim in Rihkhawdar ah a kal lai i Rihkhawdar le Falam pehtlaihnak lam le sul a vehvat than lai. Pengdang le hmundang cu a kal ti lai lo. Hi vial ceo hi a khuallam a si lai” tiah a biapeh ah a chimchih.\nVice President Henry Van Thio nih 2018 February 3-7 tiang ramkomh minister pakhat, ramkomh deputy minister pathum, ramkomh cozah zungpi in General Director le Director tampi he Chinram lam le sul an rak vehvat. Cu lio iahmotor lawngte in khan 600 renglo Chinram lam le sul a vehvat. Kalay-Falam-Hakha-Thantlang, Saisihchuak lam- Tio, Tikir, Hnaring, Matupi, Mindat le Kanpetlet tiang a rak tlawng. Zeidangdang bawmhnak lawng si lo in a tlawnnak pengkip sii-inn ihkhun chappiaknak zong a ngeih hna tiah kan theih.\nPrevious Hakha View Point Tower Sakmi May Thla Chung Ah An Lim Cang Lai\nNext Hakhathar Kat-ta-ya Phahding Bawmhnak Pekmi Nihin Tiang Riantuannak Thawk Lo In An Chiah Sawhsawh